**Tájékoztató az iskolában történő iskola-egészségügyi ellátásról**

**Tisztelt Szülő!**  
  
Az 1997. évi CLIV. Törvény 13. §-a ( A tájékoztatáshoz való jog ) alapján ismertetjük Önnel a gyermekénél - az általános iskolai tanulmányok ideje alatt - kötelezően elvégzendő iskola-egészségügyi tevékenységek menetét:  
  
**1. Személyi higiénés ellenőrzések**  
  
Szeptember, január, április hónapokban tisztasági (tetvességi) szűrővizsgálat és szükség esetén, a tanév során bármikor.  
Serke és tetű miatt kiszűrt gyermek szülei írásbeli értesítést kapnak. Az otthoni kezelés megtörténtét a védőnő ellenőrzi.  
  
**2. A 2. 4. 6. és  8. évfolyamokon zajló védőnői és orvosi vizsgálatok**  
  
**Védőnő által önállóan végzett szűrővizsgálatok:** testi fejlődés és a vérnyomás mérése, a látásélesség, színlátás, hallás vizsgálata, a mozgásszervek szűrése, pajzsmirigy vizsgálata a módszertani irányelvek alapján.  
A vizsgálatok tanítási időben, a védőnői szobában négyszemközt zajlanak. Szükség esetén a tanuló személyre szabott tanácsot kap, és további gondozásban részesül.   
**Orvosi fizikális vizsgálat:** fizikális belgyógyászati szűrés, a védőnő által kiszűrt elváltozások ellenőrzése, szükség esetén háziorvoshoz, szakorvoshoz utalás és a krónikus betegek gondozása.  
  
**3. Egészség érettségi**  
  
A gyermekénél elvégzett vizsgálatokról a szülő írásbeli értesítést kap. Gyermeke egészséges fejlődése érdekében fontos, hogy a kiszűrt elváltozás esetén a szakorvosi vizsgálatok megtörténjenek és ennek eredményéről (negatívról is) visszajelzést kapjunk.   
A 6. évfolyamba járó tanulók MMR (mumpsz, kanyaró, rózsahimlő) illetve dTap (torokgyík, tetanusz, szamárköhögés) elleni kötelező védőoltásban részesülnek.  
  
A 7. évfolyamba járó tanulók Engerix-B (fertőző májgyulladás elleni) kötelező védőoltásban részesülnek szeptember és márciusi hónapokban a tanévben tehát 2 alkalommal.

Valamint a hazai átfogó méhnyakrák-megelőzési program részeként 2014-ben került bevezetésre a humán papilloma vírus (a továbbiakban: HPV) elleni védőoltás, amely azóta része a nemzeti immunizációs programnak. Célja a méhnyakrák okozta megbetegedések és halálesetek számának csökkentése. A védőoltást a program keretében 2014 őszétől minden évben, az általános iskola VII. osztályát (7. évfolyamát) végző, 12. életévüket betöltött leányok kaphatják meg**.** Az iskolaorvos és az iskolavédőnő feladata felajánlani minden jogosult számára az állam által biztosított, térítésmentes HPV elleni védőoltást, amely önkéntes, annak beadásához a szülő/gondviselő **írásbeli nyilatkozata** szükséges.

Védőoltás előtt a szülők az oltással kapcsolatos tudnivalókról írásos értesítést kapnak.  
  
A tanév során az alábbi témakörökben tervezzük **egészségnevelő órák tartását**:  
- egészséges táplálkozás  
- személyi higiéné  
- dohányzás megelőzés  
- serdülőkori változások  
- barátság, szerelem, párkapcsolat   
- fogamzásgátlás  
Igény szerint egyéb témakörökben is.  
  
Szükség esetén fogadóórán, illetve egyeztetett időpontban a diákok, szülők, pedagógusok felkereshetik a védőnőt aktuális problémájukkal, kérdéseikkel   
A fentiekben leírtakat a vonatkozó jogszabályok alapján végezzük:  
  
- 26/1997 (IX.3) 3. számú NM rendelet az iskola-egészségügyi ellátásról  
- 51/1997.(XII.18.) NM rendelet a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról   
- 1997. évi CLIV. Törvény az egészségügyről